[pic] | AZ EURÓPAI KÖZÖSSÉGEK BIZOTTSÁGA |

Brüsszel, 25.5.2007

COM(2007) 294 végleges

2006/0005 (COD)

A BIZOTTSÁG VÉLEMÉNYE az EK-Szerződés 251. cikke (2) bekezdése harmadik albekezdésének c) pontja értelmében

„AZ EURÓPAI PARLAMENT ÉS A TANÁCS IRÁNYELVE az árvizek értékeléséről és kezeléséről”

című javaslatra vonatkozó tanácsi közös álláspontra irányuló európai parlamenti módosításokról

A BIZOTTSÁG JAVASLATÁNAK MÓDOSÍTÁSA az EK-Szerződés 250. cikkének (2) bekezdése alapján

2006/0005 (COD)

A BIZOTTSÁG VÉLEMÉNYEaz EK-Szerződés 251. cikke (2) bekezdése harmadik albekezdésének c) pontja alapján

„AZ EURÓPAI PARLAMENT ÉS A TANÁCS IRÁNYELVE az árvizek értékeléséről és kezeléséről” című javaslatra vonatkozó tanácsi közös álláspontra irányuló európai parlamenti módosításokról

(EGT-vonatkozású szöveg)

1. ELőZMÉNYEK

Eljárás

- A Bizottság 2006. január 18-án az árvizek értékeléséről és kezeléséről szóló európai parlamenti és tanácsi irányelvre[1] vonatkozó javaslatot nyújtott be az EK-Szerződés 251. cikkében meghatározott együttdöntési eljárással való elfogadásra.

- Az Európai Gazdasági és Szociális Bizottság 2006. május 17-én nyilvánított véleményt.

- Az Európai Parlament első olvasatban 2006. június 13-án fogadta el álláspontját.

- A Tanács 2006. november 23-án fogadta el közös álláspontját.

- Az Európai Parlament második olvasatban 2007. április 25-én fogadta el álláspontját.

A Bizottság javaslatának célja

E javaslat célja az árvízkockázatok értékelésére és kezelésére szolgáló keret létrehozása, amely révén a Közösségben csökkenthetők az emberi egészséget, a környezetet, a kulturális örökséget és a gazdasági tevékenységet veszélyeztető, az árvizekkel összefüggő káros következmények.

2. A Bizottság észrevételei

2.1. Általános észrevételek

2007. április 25-én az Európai Parlament a 69 előterjesztett módosításból 26-ot elfogadott.

A Parlament által elfogadott 26 módosítás a Tanáccsal egyeztetett kompromisszumcsomag részét képezte. A Bizottság mind a 26 módosítást teljes egészében elfogadhatónak tartja.

2.2. Az észrevétel ek részletezése

A Bizottság elfogadhatónak találja a preambulumbekezdésekkel kapcsolatos 43–52. módosítást, mivel azok tovább pontosítják az irányelv rendelkezéseit a vízügyi keretirányelvhez (2000/60/EK) való kapcsolódásuk, valamint az éghajlatváltozás, a hullámtérrendezés, a környezetszennyezés és a megosztott vízgyűjtőkön belüli szolidaritás szerepe, illetve a legjobb rendelkezésre álló technológiák használata tekintetében.

Az érdemi rendelkezések tekintetében a Bizottság elfogadja az 53–69. módosítást, mivel azok javítják a közös álláspontot a következők megerősítésével:

- a jövőbeli árvizek figyelembevétele, beleértve az éghajlatváltozás, a meglévő árvízvédelem és a hullámterek figyelembevételét az előzetes árvízkockázati értékelésben, valamint az említett értékelés 2011-es határidejének meghatározása (53–58. és a 66. módosítás);

- az egyéb jelentős szennyezőforrások feltérképezési követelményei (59. módosítás);

- árvízkockázat-kezelési tervek a hullámtérrendezés, valamint megfelelő földhasználati gyakorlatok, a szolidaritás, illetve a prioritások meghatározása tekintetében (60–61., 68. és 69. módosítás);

- a javaslat összehangolása a vízügyi keretirányelvvel (2000/60/EK) (62–63. módosítás);

- a komitológiai eljárás (64–65. módosítás) és;

- az éghajlatváltozás lehetséges hatásainak figyelembevétele a Bizottság végrehajtási jelentésében (67. módosítás).

2.3. Módosított javaslat

Az EK-Szerződés 250. cikkének (2) bekezdése alapján a Bizottság a fentiek szerint módosítja javaslatát.

[1] COM(2006) 15 végleges (2006/0005 (COD)).